
	COMISIA JURIDICĂ, 

DE DISCIPLINĂ ŞI IMUNITĂŢI
	
	COMISIA PENTRU MUNCĂ ŞI  PROTECŢIE SOCIALĂ         

	Bucureşti, 27.08.2008

Nr.  PL-x  258/2008
	
	Bucureşti, 8 septembrie 2008

Nr.27/168


 RAPORT COMUN 

asupra proiectului de Lege pentru aprobarea Ordonanţei Guvernului nr.13/2008 

privind creşterile salariale aplicabile judecătorilor, procurorilor şi altor categorii de personal

 din sistemul justiţiei pentru anul 2008


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru muncă şi protecţie socială au fost sesizate, spre dezbatere, în fond, cu proiectul de Lege pentru aprobarea Ordonanţei Guvernului nr.13/2008 privind creşterile salariale aplicabile judecătorilor, procurorilor şi altor categorii de personal din sistemul justiţiei pentru anul 2008, trimis celor două Comisii cu adresa nr. PL-x 258 din 5 mai 2008, înregistrată sub nr. 31/411, respectiv 27/168 din 6 mai 2008.

Potrivit prevederilor art. 75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 22 aprilie 2008.

Consiliul Legislativ a avizat favorabil iniţiativa legislativă cu unele observaţii şi propuneri, conform avizului nr.115 din 31 ianuarie 2008.

Iniţiativa legislativă supusă dezbaterii are ca obiect de reglementare majorarea valorii de referinţă sectorială aplicabilă atât judecătorilor, procurorilor şi altor categorii de personal din sistemul justiţiei, cât şi personalului auxiliar din cadrul instanţelor judecătoreşti şi al parchetelor de pe lângă acestea, precum şi din cadrul altor unităţi din sistemul justiţiei. 

La lucrările separate ale celor două Comisii au participat, în calitate de invitaţi, din partea Ministerului Justiţiei, domnul Theodor Cătălin Nicolescu – secretar de stat, iar din partea Ministerului Muncii, Familiei şi Egalităţii de Şanse, domnul Ion Gibescu  - şef serviciu. 
  
În conformitate cu prevederile art.61 şi 63 din Regulamentul Camerei Deputaţilor, republicat, cu modificările ulterioare, membrii celor două Comisii au examinat iniţiativa susmenţionată în şedinţele separate din 27 august 2008, respectiv 1 iulie 2008. La dezbateri au fost prezenţi 14 deputaţi din totalul de 26 membri ai Comisiei juridice, de disciplină şi imunităţi, iar 17 deputaţi din totalul de 19 membri ai Comisiei pentru muncă şi protecţie socială.

În urma dezbaterilor şi a punctelor de vedere exprimate de către membrii celor două Comisii şi de către invitaţi, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei Guvernului nr.13/2008 privind creşterile salariale aplicabile judecătorilor, procurorilor şi altor categorii de personal din sistemul justiţiei pentru anul 2008, cu amendamentele admise care sunt redate în ANEXA la prezentul raport. 

În raport cu obiectul şi conţinutul său, proiectul de lege face parte din categoria legilor ordinare.





PREŞEDINTE,


 


PREŞEDINTE,





Sergiu ANDON





Gheorghe BARBU





SECRETAR,





SECRETAR,





George BĂEŞU





Károly KEREKES
Consilier Nicoleta Grecu

Consilier Elena Mesaroş

ANEXĂ

AMENDAMENTE ADMISE:

	Nr.

crt.
	Text O.G. nr. 13/2008
	Text Senat
	Amendament

(autorul amendamentului)
	Motivare

	1
	------------
	Titlul legii

Lege pentru aprobarea Ordonanţei Guvernului nr.13/2008 privind creşterile salariale aplicabile judecătorilor, procurorilor şi altor categorii de personal din sistemul justiţiei pentru anul 2008


	Nemodificat.

	

	2
	------------
	Articol unic. – Se aprobă Ordonanţa Guvernului nr.13 din 30 ianuarie 2008 privind creşterile salariale aplicabile judecătorilor, procurorilor şi altor categorii de personal din sistemul justiţiei pentru anul 2008, adoptată în temeiul art.1 pct.V.1 din Legea nr.373/2007 privind abilitarea Guvernului de a emite ordonanţe, publicată în Monitorul Oficial al României, Partea I, nr.81 din 1 februarie 2008, cu următoarea modificare:


	Articol unic – Se aprobă Ordonanţa Guvernului nr.13 din 30 ianuarie 2008 privind creşterile salariale aplicabile judecătorilor, procurorilor şi altor categorii de personal din sistemul justiţiei pentru anul 2008, adoptată în temeiul art.1 pct.V.1 din Legea nr.373/2007 privind abilitarea Guvernului de a emite ordonanţe, publicată în Monitorul Oficial al României, Partea I, nr.81 din 1 februarie 2008.

Autori: Comisia juridică, de disciplină şi imun ităţi şi Comisia pentru muncă şi protecţie socială


	Pentru respectarea normelor de tehnică legislativă, având în vedere modificarea propusă în prezentul raport.

	3
	Titlul ordonanţei

Ordonanţă privind creşterile salariale aplicabile judecătorilor, procurorilor şi altor categorii de personal din sistemul justiţiei pentru anul 2008


	Nemodificat
	Nemodificat 
	

	4
	Art.1. – (1) Valoarea de referinţă sectorială prevăzută în anexa la Ordonanţa de urgenţă a Guvernului nr.27/2006 privind salarizarea şi alte drepturi ale judecătorilor, procurorilor şi altor categorii de personal din sistemul justiţiei, aprobată cu modificări şi completări prin Legea nr.45/2007, cu modificările ulterioare, se majorează, începând cu data de 1 aprilie 2008, cu 2% faţă de nivelul din luna decembrie 2007.

(2) Începând cu data de 1 octombrie 2008, creşterea valorii de referinţă sectoriale este de 2% faţă de valoarea din luna septembrie 2008.

(3) Dispoziţiile alin.(1) şi (2) se aplică şi pentru personalul din serviciile de probaţiune salarizat potrivit Legii nr.327/2006 privind salarizarea şi alte drepturi ale personalului din serviciile de probaţiune.

	- Articolul 1 se abrogă.
	Se elimină.

Autori: Comisia juridică, de disciplină şi imun ităţi şi Comisia pentru muncă şi protecţie socială
	S-a propus eliminarea textului adoptat de Senat întrucât ordonanţa şi-a produs deja efectele, iar abrogarea acestui articol ar crea discriminări faţă de alte categorii de personal bugetar, cărora li s-au aplicat majorări ale salariilor în 2008.

	5
	Art.2. - (1) Valoarea de referinţă sectorială prevăzută în anexele nr.1c, 2c şi 3c la Ordonanţa Guvernului nr.8/2007 privind salarizarea personalului auxiliar din cadrul instanţelor judecătoreşti şi al parchetelor de pe lângă acestea, precum şi din cadrul altor unităţi din sistemul justiţiei, aprobată cu modificări prin Legea nr.247/2007, se majorează, începând cu data de 1 aprilie 2008, cu 4% faţă de nivelul din luna decembrie 2007.

(2) Începând cu data de 1 octombrie 2008, creşterea valorii de referinţă sectoriale este de 4,5% faţă de valoarea din luna septembrie 2008.


	------------
	Nemodificat 
	

	6
	Art.3. - Indemnizaţiile şi salariile de bază calculate potrivit prevederilor art.1 şi 2 pentru prima şi a doua etapă vor fi întregite la un leu în favoarea salariaţilor.

	------------
	Nemodificat 

